Diari Oficial de la Generalitat Valenciana


Sumari del DOGV 5457, del 23-02-2007 (2007/2053)

RESOLUCIÓ de 24 de gener del 2007, del conseller d'Empresa, Universitat i Ciència, per la qual es nomena D. José Luis Puerto Fernández, com a membre del Ple del Consell Valencià d'Universitats.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5457

Data del DOGV
:   23-02-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/2053


Data del document
:   24-01-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Consell Valencià d'Universitats
    * universitat

La Llei 5/2002, de 19 de juny, de la Generalitat Valenciana, de creació del Consell Valencià d'Universitats i la Comissió Valenciana d'Acreditació i Avaluació de la Qualitat en el Sistema Universitari Valencià, establix en l'article 7.1.g) que el Ple del Consell estarà integrat, entre altres vocals, per dos representants de cada Consell Social de les universitats públiques designats entre els vocals i per estos.   
L'article 8.1 de l'esmentada norma legal disposa que els membres del Ple del Consell Valencià d'Universitats que no ho siguen per raó del seu càrrec, seran nomenats pel conseller competent en matèria d'universitats, prèvia designació per l'òrgan corresponent.  
Segons consta en el certificat expedit pel secretari del Consell Social de la Universitat d'Alacant, de data 19 de desembre del 2006, es tria com a representant del Consell Social de la Universitat d'Alacant, en el Consell Valencià d'Universitats, el senyor José Luís Puerto Fernández, en substitució del senyor Manuel Parra Pozuelo.  
Vist allò que s'ha exposat, i fent ús de les atribucions que em conferix l'article 35 de la Llei 5/1983, de 30 de desembre, de Govern Valencià, resolc:  
Primer  
Nomenar el senyor José Luís Puerto Fernández, com a vocal del Ple del Consell Valencià d'Universitats en representació del Consell Social de la Universitat d'Alacant, en substitució del senyor Manuel Parra Pozuelo.  
Segon  
D'acord amb el que establix l'article 8.1 de la Llei 5/2002, de 19 de juny, de la Generalitat Valenciana, el nomenament s'efectuarà pel període restant de mandat del membre que ha cessat.  
DISPOSICIONS FINALS  
Primera  
La present resolució produirà efectes des del mateix dia que es publique en el Diari Oficial de la Comunitat Valenciana.  
Segona  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciós Administrativa, la present resolució, que posa fi a la via administrativa, podrà ser recorreguda potestativament en reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Empresa, Universitat i Ciència en el termini d'un mes comptador des de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació.  
València, 24 de gener 2007.- El conseller d'Empresa, Universitat i Ciència: Justo Nieto Nieto